|  |
| --- |
| #PROJEKTS# |
| #REG\_DATUMS# projekts Nr.#REG\_NUMURS# |



RĪGAS DOME

Rātslaukums 1, Rīga, LV-1050, tālrunis 67012222, e-pasts: riga@riga.lv

saistošie noteikumi

Rīgā

|  |  |
| --- | --- |
| #SEDES\_NORISES\_DATUMS\_V\_L# | Nr. #LEMUMA\_NUMURS# |
|  | (prot. Nr. #SEDES\_NR#, §) |

**Grozījumi Rīgas domes 2022. gada 8. jūnija saistošajos noteikumos Nr. 141 “Par reģistrācijas un palīdzības sniegšanas kārtību dzīvokļa jautājumu risināšanā”**

Izdoti saskaņā ar Dzīvojamo telpu īres likuma 32. panta pirmo daļu, likuma “Par palīdzību dzīvokļa jautājumu risināšanā” 6. panta otro daļu, 7. panta piekto un sesto daļu, 11. panta ceturto daļu, 14. panta pirmās daļas 6. punktu un astoto daļu, 17. panta otro daļu, 21.5 panta ceturto daļu, 21.6 panta otro daļu, 21.7 panta pirmo daļu, 24. panta pirmo daļu

Izdarīt Rīgas domes 2022. gada 8. jūnija saistošajos noteikumos Nr. 141 “Par reģistrācijas un palīdzības sniegšanas kārtību dzīvokļa jautājumu risināšanā” (Latvijas Vēstnesis, 2022, Nr. 122; 2023, Nr. 108, Nr. 250; 2024, Nr. 121) šādus grozījumus:

1. Papildināt saistošo noteikumu izdošanas tiesisko pamatu aiz skaitļiem un vārdiem “14. panta pirmās daļas 6. punktu un astoto daļu,” ar skaitļiem un vārdiem “17. panta otro daļu,” un svītrot skaitļus un vārdus “, 26.1 panta pirmās daļas 1., 2., 3. punktu”.

2. Izteikt 2.9. apakšpunktu šādā redakcijā:

“2.9. **persona ar noteiktiem ienākumiem** – denacionalizētās mājas īrnieks, kuram pēdējo trīs mēnešu vidējie ienākumi pēc nodokļu nomaksas vienīgajai personai mājsaimniecībā nepārsniedz 660 *euro* mēnesī, bet, ja dzīvojamo telpu īrē divas vai vairāk personas, – vidējie ienākumi nepārsniedz 550*euro* mēnesī vienai personai mājsaimniecībā un naudas līdzekļu uzkrājumi nepārsniedz piecu mēnešu minimālās darba algas apmēru;”.

3. Papildināt I nodaļas 2.punktu ar 2.13. un 2.14.apakšpunktu šādā redakcijā:

“2.13. **persona ar patstāvīgām dzīvojamās telpas lietošanas tiesībām** – persona, kurai kopā ar īrnieku izīrēta pašvaldības dzīvojamā telpa likuma “Par palīdzību dzīvokļa jautājumu risināšanā” ietvaros;

2.14. **persona bez patstāvīgām dzīvojamās telpas lietošanas tiesībām** – persona, kura iekļauta īres līgumā pamatojoties uz Dzīvojamo telpu īres likuma 14.panta normām.”

4. Svītrot 5.3. apakšpunktu.

5. Svītrot 7. punktā vārdus “par piešķiramā pabalsta apmēru,”.

6. Svītrot 11. punkta ievaddaļā skaitli “42.,”.

7. Svītrot 11.1. apakšpunktā vārdus “, kuru dzīvesvieta deklarēta vienā adresē denacionalizētajā mājā,”.

8. Papildināt II nodaļu ar 11.1 punktu šādā redakcijā:

“11.1 Reģistrācijas komisija pieņem lēmumu par atteikumu atzīt personas tiesības atkārtoti saņemt noteikumu 60. punktā minēto palīdzību, ja saskaņā ar noteikumos noteiktajiem kritērijiem personai vairs nav tiesību lietot dzīvojamo telpu ar trijām vai vairāk istabām un persona ir izslēgta no palīdzības saņemšanas 9. reģistra, pamatojoties uz likuma “Par palīdzību dzīvokļa jautājumu risināšanā” 10. panta pirmās daļas 3. punktu.”

9. Svītrot 15.2. apakšpunktu.

10. Izteikt 18.punktu šādā redakcijā:

“18. Izīrēšanas komisija pašvaldības dzīvojamās telpas izīrē uz laiku līdz diviem gadiem, īres līgumā iekļaujot punktu, kas paredz īrnieka un pārējo personu ar patstāvīgām dzīvojamās telpas lietošanas tiesībām, tiesības prasīt līguma pagarināšanu, ja:

18.1. viņi pilda īres līguma nosacījumus;

18.2. viņiem dzīvesvieta deklarēta izīrētās dzīvojamās telpas adresē;

18.3. viņiem nepieder dzīvošanai derīgs atsevišķs dzīvokļa īpašums vai dzīvojamā māja.”.

11. Aizstāt 19.punktā vārdus “ģimenes locekļu” ar vārdiem “personu ar patstāvīgām dzīvojamās telpas lietošanas tiesībām”.

12. Svītrot 20.punktu.

13. Papildināt II nodaļu ar 20.1 punktu šādā redakcijā:

“20.1 Izīrēšanas komisija pieņem lēmumu par:

20.11. īres līguma izbeigšanu vai nepagarināšanu ar īrnieku, kura pašvaldības dzīvojamās telpas īres līgumā iekļautajam laulātajam kā personai bez patstāvīgām dzīvojamās telpas lietošanas tiesībām pieder dzīvošanai derīgs atsevišķs dzīvokļa īpašums vai dzīvojamā māja;

20.12. īrnieka ģimenes locekļu iekļaušanu īres līgumā bez patstāvīgām dzīvojamās telpas lietošanas tiesībām;

20.13. personas, kura reģistrēta kādā no palīdzības reģistriem, iekļaušanu īres līgumā ar patstāvīgām dzīvojamās telpas lietošanas tiesībām, ja persona piekrīt izslēgšanai no palīdzības reģistra.”.

14. Izteikt 21. punktu šādā redakcijā:

“21. Izīrēšanas komisija var lemt par noslēgtā pašvaldības dzīvojamās telpas īres līguma pārslēgšanu ar kādu no personām ar patstāvīgām dzīvojamās telpas lietošanas tiesībām, ja saņemts īrnieka un šīs personas iesniegums un citu personu ar patstāvīgām dzīvojamās telpas lietošanas tiesībām piekrišana.”.

15. Svītrot 22. punktu.

16. Papildināt III nodaļas 24. punktu ar 24.7. apakšpunktu šādā redakcijā:

“24.7. maznodrošinātu pensijas vecumu sasniegušu personu vai personu ar 1. vai 2.grupas invaliditāti, kura iekļauta sociālās dzīvojamās telpas īres līgumā bez patstāvīgām dzīvojamās telpas lietošanas tiesībām.”.

17. Izteikt 32. punktu šādā redakcijā:

“32. Izīrēšanas komisija sociālo dzīvokli izīrē uz laiku līdz sešiem mēnešiem, īres līgumā iekļaujot punktu, kas paredz īrnieka un pārējo personu ar patstāvīgām dzīvojamās telpas lietošanas tiesībām, tiesības prasīt līguma pagarināšanu, ja:

32.1. viņi pilda īres līguma nosacījumus;

32.2. viņiem dzīvesvieta deklarēta izīrētās dzīvojamās telpas adresē;

32.3. viņiem nepieder dzīvošanai derīgs atsevišķs dzīvokļa īpašums vai dzīvojamā māja.”.

18. Svītrot 35. punktu.

19. Papildināt III nodaļu ar 35.1punktu šādā redakcijā:

“35.1 Izīrēšanas komisija var lemt par sociālā dzīvokļa īres līguma nepagarināšanu, ja īrnieks stājies laulībā ar darbspējīgu personu un lūdzis to iekļaut īres līgumā.”.

20. Papildināt III nodaļu ar 35.2 punktu šādā redakcijā:

“35.2 1. reģistrā reģistrētajām 24.7. apakšpunktā minētajām personām īrnieka nāves gadījumā izīrē līdz šim lietoto sociālo dzīvokli.”.

21. Svītrot 42., 43. un 44. punktu.

22. Papildināt 53. punktu ar 53.6. apakšpunktu šādā redakcijā:

“53.6. maznodrošinātas personas, kuras reģistrētas palīdzības saņemšanai 10. reģistrā dzīvojamās telpas izīrēšanai vispārējā kārtībā.”.

23. Papildināt III nodaļu ar 60.1 punktu šādā redakcijā:

“60.1 Reģistrējot 9. reģistrā, pamatojoties uz noteikumu 60.4. apakšpunktu, tiek ņemtas vērā personas ar patstāvīgām dzīvojamās telpas lietošanas tiesībām.”.

24. Svītrot V nodaļu.

25. Svītrot 2. pielikuma “Personu ar noteiktiem ienākumiem ienākumu deklarēšana” 5. punktā skaitļus “42.1.,”.

|  |  |
| --- | --- |
| #LEMUMA\_PARAKSTITAJA1\_AMATS# | #LEMUMA\_PARAKSTITAJA1\_V\_UZV# |

Projektu paraksta

|  |  |
| --- | --- |
| #PARAKSTITAJA1\_STV\_AMATS\_PILNAIS# | #PARAKST\_V\_UZV# |

*Iesniedz*

|  |
| --- |
| [x] Saistošo noteikumu projekts ir jānosūta VARAM     |
| [ ] Saistošo noteikumu projekts ir jānosūta AIC paziņošanai *Iekšējā tirgus informācijas sistēmā* |

Ivbule 67105890

Libere-Igaune 67848858

#VISU\_SASKANOTAJU\_TABULA\_STV#

*\*Saraksts ir pievienots automātiski no sistēmas ELISS dokumentu apstrādes plūsmas*